text: Her er einki at skála fyri
text: #000000
text: ForsíðaYmisktHer er einki at skála...
text: #000001
text: Á síni heimasíðu skrivar Amnesty International um menniskju sum teg og meg “continuing a long tradition of writing letters to right some of the world’s biggest wrongs.”
text: #000002
text: Tað er soleiðis, vit kendu felagsskapin. Og tað er soleiðis, vit vilja kenna hann – mest møguligt ópolitiskur og leiðiliga edrúiligur í sínum eygleiðingum.
text: #000003
text: Men var byrjanin til Amnesty at heita á medmenniskju at skriva fangar í frælsi og rætta órætt, er tað ikki í hesum, at felagsskapurin eyðmerkir seg í dag. Ikki soleiðis sum hann, í leiklutinum sum tann miðal-populeri drongurin í flokkinum, roynir at tekkjast sjálvfeitum hugsjónarfólki at tala fyri tí, tey hava fingið at vera mannarættindi.
text: #000004
text: Onkustaðni á leiðini hevur hesin einaferð kastali fyri mannarættindum ikki einans latið seg tølt av eini fanatiskari minniluta-ideologi, men lagt seg eftir at tabuera rættin hjá einstaklinginum. At tað ikki longur er rætturin hjá tí einstaka, men bólkinum, tí fornermaða minnilutanum, ið skal verjast. Hvat so neyðturviliga merkir, at alt ber til innií bólkinum við tí fylgju, at sama einstaklingaverja minkar, og mannarættindi verða kroyst.
text: #000005
text: Onkustaðni á leiðini hevur Amnesty hildið tað vera meiri umráðandi at hegna inn og friðhalga ymsar samfelagsbólkar fyri, ja, øllum, faktiskt. At verja hatta hugskotið, politisk multikulturalisma at navni, ið segði, at tað skulu vera ymisk virði fyri ymisk fólk í aðramáta fólkaræðisligum samfeløgum. At tað er meiri umráðandi at ansa sær fyri og verja kenslurnar hjá etableraðum muslimum, tað er muslimskum monnum – soleingi teir ikki eru samkyndir – enn rættindini hjá hvørjum muslimi sær.
text: #000006
text: Onkustaðni er hann endaður sum ørindasveinur hjá islam. Eini harðskapstrúgv, ið metir mannarættindi eins høgt og italiumenn øklasokkar. Og tað serliga hjá vantrúgvandi og minnilutum. Tøgnin er larmandi. Ironiin eisini.
text: #000007
text: Meiri grundleggjandi, tó, hevur nútímans diskursur um mannarættindi skift merking. Og her havi eg hug at sitera Hannah Arendt í hennara útlegging: “Human rights depend on the beneficent nature of state protection, as guarantor of individual rights. They define the human as lacking in autonomy, and in need of help.” Afturat hesum er óvanin at miksa saman rættindi og mannarættindi til at merkja tað sama. Og, ikki minst, at blanda rættindi við ting, ið eru ynskilig.
text: #000008
text: Men tað noktast ikki, at mannarættindi sum hugtak, ígjøgnum og rundanum Amnesty, seinnu árini er vorðið politiserað í síni bláoygdu fanatismu. Og hetta í ein mun væl grefligari og handan tað, Amnesty International sum fremsti mannarættindaforsprákari legði út við frá upphavi. Í 2012 fanst NGO Mointor at Amnesty fyri at nevna Ísrael 137 ferðir, meðan Sýria slapp 74 ferðir upp í part. Og hetta í einum ári, har túsundtals sýriubúgvar lótu lív. Eitt dømi av mongum.
text: #000009
text: Orðið “fanatiskt” hevur av røttum ræðusitatir skrivað inn í seg
text: #000010
text: Orðið “fanatiskt” hevur av røttum ræðusitatir skrivað inn í seg. Ein fanatikari halgar seg til eitt ideal óansæð hvat. Tak mannarættindi; eitt trúliga gott mál at plikta seg til. Kanska brúkar tú hvønn dag í vikuni uppá at betra um hesi rættindi. Men so skjótt tú gerst fanatiskur um tey, kann alt henda. Eitt nú ber væl til at hava samhuga við teimum, ið halda, at vit skulu ansa okkum eitt sindur, tá ið vit tosa og kjakast. Men tey, ið fara víðari við hesum, ið tala fyri at banna talufrælsi, at kriminalisera tað, tey halda vera ógóðtakilig ella ódámlig tala, enntá skíra hana “haturstalu”, eru ikki vinarliga sinnað móti mannarættindum. Tí í grundini hótta tey menniskju í síni roynd at verja tey.
text: #000011
text: Fanatisma er mest skaðilig, tá ið hon hevur politiska ella átrúnaðarliga undirtøku. Og so løgið tað ljóðar, er hetta tað slag av fanatismu, ið oftast verður borið í bøtuflaka fyri. Lutvíst skyldast hetta tí tíð, vit liva í: eini relativistiskari tíð, har trúgv upp á alt, sjálvt islamistiska nihilismu, tykist deiliga dýrdarríkt hjá teimum, ið fáa seg sjálvi at trúgva uppá einki.
text: #000012
text: Síðani upplýsingina hava mannarættindi og, í uppaftur størri mun, nátúrlig rættindi, annars verið promoverað innan eina rammuskipan. Eina skipan, har skynsemishugsan, og ikki innlivan, var galdandi. Skiftið er sjónligt, og Amnesty eigur sín lut í tí um sín, til tíðir, tilætlaða stuðul til hetta rák rokað við BS – rættindum, ið púrt einki hava við veruleikan at gera. Eitt átak at fría fangar var eitt, at føla seg fram í tráð við hissini tíðaranda, har fyrilitsleyst minnilutavirksemi er flaggberi, er nakað annað.
text: #000013
text: Effinett hetta, at vit hava flutt okkum frá og telgt av menniskjans suvereniteti til frama fyri bólkin og infantilum celebrity – og offurkampanjum, og tessvegna skakað fólkaræðisligar mannagongdir og siðvenju, er eitt bakkast fyri altjóða mannarættindi. Og tað, tíverri, er trupult at skála fyri.
text: #000014
text: Les fleiri hugleiðingar um mannarættindi HER
text: #000015
text: Gjaldstreytir Privatlívspolitikkur og farspor 3D Secure
text: #000016
text: Vit nýta cookies fyri at geva tær eina betri uppliving av okkara heimasíðu.
  Tú kann lesa meria um okkara cookies í stillingunum her.
text: #000017
text: Vit nýta cookies fyri at geva tær eina betri uppliving av okkara heimasíðu.
text: #000018
text: Tú kann lesa meria um okkara cookies í stillingunum her.
text: #000019
text: Okkara heimasíða nýtir cookies fyri at geva tær eina betri brúkara uppliving sum gjørligt, sum samstundis er við til at gera tína ferð á síðuni so góða sum møguligt. Tú kann altíð broyta uppá tínar stillingar av cookies. Les meira í okkara privatlívspolitiki.
text: #000020
text: Hetta eru neyðugar cookies sum gera teir grundleggjandi stillingar á heimasíðuni, so at allar funkur virka sum tær skulu. Tað ber ikki til at frávelja hesi farspor.
text: #000021
text: Um tú frábiir tær hesar cookies, kann tú koma út fyri at einkultar funkur ikki virka sum tær skulu.
text: #000022
text: Lat hesa cookies vera aktiva fyri at hjálpa okkum at gera síðuna betri.
text: #000024
text: Vinarliga loyv neyðugar cookies áðrenn so vit kunnu goyma tínar stillingar!
text: #000025
text: Sí meira upplýsingar á okkara síðu um privatlívspolitikk
text: #000026